

**Бағдарламалық-нысаналы қаржыландырудың кейбір мәселелері туралы**

Қазақстан Республикасы Үкіметінің 2011 жылғы 6 желтоқсандағы № 1468 Қаулысы

      «Ғылым туралы» Қазақстан Республикасының 2011 жылғы 18 ақпандағы Заңының 27-бабына сәйкес Қазақстан Республикасының Үкіметі**ҚАУЛЫ ЕТЕДІ:**

      1. Осы қаулыға қосымшаға сәйкес ғылыми-техникалық бағдарламаларды республикалық бюджеттен бағдарламалық-нысаналы қаржыландыру конкурстан тыс рәсімдер арқылы жүзеге асырылсын.

      2. Қазақстан Республикасы Білім және ғылым министрлігі осы қаулыдан туындайтын шараларды қабылдасын.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                 К. Мәсімов*

Қазақстан Республикасы

Үкіметінің

2011 жылғы 6 желтоқсандағы

№ 1468 қаулысына

қосымша

 **Қаржыландырылуы конкурстан тыс рәсімдер арқылы жүзеге**
**асырылатын ғылыми-техникалық бағдарламалар**

      1. 2011-2014 жылдарға арналған Қазақстан Республикасы экономикасының энергетикалық секторын дамытуды ғылыми-технологиялық қамтамасыз ету (жаңартылатын қуат көздері, энергия үнемдеу).

      2. 2011-2014 жылдарға арналған Дәрілік шикізатты өңдеудің жаңа технологияларын ғылыми-техникалық қамтамасыз ету.

      3. 2011-2014 жылдарға арналған Қазақстан Республикасындағы алтын өндірісін жеделдетуді ғылыми-технологиялық сүйемелдеу.

      4. 2011-2014 жылдарға арналған Өсімдіктердегі жаңа табиғи қоспаларды іздеу. Құрауыштарды бөлу, сәйкестендіру, молекулалардың құрылысы және олардың биологиялық белсенділігі.

      5. 2011-2014 жылдарға арналған Қазақстандағы сирек кездесетін металл саласын дамытудағы ғылыми-технологиялық негіздеме.

      6. 2011-2014 жылдарға арналған Қазақстан Республикасының биологиялық қауіпсіздігін қамтамасыз ету үшін, диагностикалық және вакциналық препараттарды шығару жөніндегі өндірістік желілерді құру.

      7. 2011-2014 жылдарға арналған Туберкулезге қарсы вакцина әзірлеу.

      8. 2011-2014 жылдарға арналған Инновациялық нәтижеге бағдарланған, университеттік ғылымды нысаналы дамыту.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК